hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu ro hu fr hu hu hu hu hu hu de hu hu hu hu hu hu hu hu hu hu hu hu hu en hu en en en hu en hu en hu hu hu hu hu hu hu hu hu hu hu hu hu hu hu hu
A Párisi Nagy Áruház (korábbi nevén: Divatcsarnok) elődje, a Terézvárosi Kaszinó, Petschacher Gusztáv tervei szerint épült, 1882-ben. Első átalakítását 1909-ben kezdték el, miután Goldberger Sámuel megvásárolta az épületet, hogy francia mintára a kor legmodernebb áruházát alakítsa ki benne. Az áttervezésre Sziklai Zsigmond kapott megbízást. Az épület a budapesti Andrássy út déli oldalán található, a 39. szám alatt. A Paulay Ede utca 54. felől is van bejárata. Az Andrássy út felé néző homlokzata szecessziós stílusban épült, a Paulay Ede utca felé néző rész neoreneszánsz jegyeket visel.
IBM, Premium Cosmetics, Párizs Tető, Tulipántündér
A Wikimédia Commons tartalmaz Párisi Nagy Áruház témájú médiaállományokat.
Az Andrássy út kiépítése során a rendezést irányító Közmunkatanácstól a mai telket 1884-ben vásárolta meg a Fővárosi Casinoépület Részvénytársaság. A Petschacher Gusztáv tervezte háromszintes neo-reneszánsz épületben az Andrássy út felé néző földszinti részt oszlopokkal tartott boltíves terem alkotta, ide Petanovits József híres sörcsarnoka és étterme került. Az első emeletet a biliárd terem foglalta el, két végén oszlopos emelvénnyel a nézők számára. A Paulay Ede utcai épületszárnyba pedig a bálterem került. A második emeleten játék- és olvasószobák voltak, a harmadik emeletet pedig két luxuslakás foglalta el.
Első átalakítására 1909-ben került sor, amikor az új tulajdonos, Goldberger Sámuel itt keltette újra életre a Rákóczi úton 1903-ban tűzvészben elpusztult áruházát, amely szintén a Párisi Nagy Áruház nevet viselte. Az új épület 1911. március 3-án nyílt meg a nagyközönség előtt. Ez volt az ország első modern áruháza, mely a főváros legszebb sugárútjának egyik legszebb épülete lett. Az átriumos elrendezésű, egylégterű épület különlegessége az ötemeletnyi magas, fedett üvegudvar és az üvegfalú, tükrös felvonók voltak. A tetőn egy kilátósétány is épült.
A háborúban az épület szerencsére nem sérült meg, de az államosítást követően nem eredeti rendeltetésére, hanem könyvraktárnak használták. 1958-ban – immár Divatcsarnok néven – nyitották meg újra, 1967-ben műemléki védelmet kapott. 1999-ig a Centrum Áruházak üzlethálózat tagjaként üzemelt, majd bezárták, és 2001-től a Kincstári Vagyoni Igazgatóság kezelésében állt. 2005-ben az ORCO Property Group vásárolta meg az államtól és újította fel. Az épület első bérlője, az Alexandra könyvesház 2009. november 10-én nyitotta meg kapuit a nagyközönség előtt. Azóta több neves informatikai vállalkozási is itt székel, az épület tetején pedig vendéglátóipari egység létesült. Mivel az ORCO 2009-ben csődvédelmet kért, az épületet az MFB Ingatlanfejlesztő Zrt. vásárolta meg. 2016-ban az épület a Divatcsarnok Projekt Zrt. tulajdonába került.
Az épület földszinti és első emeleti területén az Andrássy Élményközpont, további emeleti helyiségeiben irodák, tetőteraszán a népszerű 360Bár üzemel. Az épület 1. emeletén található a Lotz-terem.
A Párisi Nagy Áruház 1911-ben
A Párisi Nagy Áruház főbejárata
Kilátás a Párisi Nagy Áruház tetőteraszáról
Kilátás a Párisi Nagy Áruház tetőteraszáról
Vége a kommunizmusnak a Divatcsarnokban (Földes András, Képgyár.blog.hu, 2009. május 2.)
A Wikimédia Commons tartalmaz Párizsi Nagy Áruház témájú kategóriát.
A lap eredeti címe: „https://hu.wikipedia.org/w/index.php?title=Divatcsarnok&oldid=24854355”
Utoljára szerkesztve 2022. április 16., 10:49-kor
A lap utolsó módosítása: 2022. április 16., 10:49
A lap szövege CC BY-SA 3.0 alatt érhető el, ha nincs külön jelölve.